Studentët shqiptarë mbi zgjedhjet presidenciale në Amerikë
Zëri i Amerikës bisedoi me tre studentë shqiptarë në Uashington rreth zgjedhjeve amerikane
Zgjedhjet presidenciale të këtij viti në Amerikë kanë patur vëmendje të veçantë, për shkak të natyrës së kandidatëve të partive kryesore: zonjës Hillary Clinton dhe zotit Donald Trump. Po çfarë mendojnë të rinjtë rreth këtyre zgjedhjeve? Zëri i Amerikës bisedoi me tre studentë shqiptarë që frekuentojnë universitete në zonën e Uashingtonit rreth përshtypjeve të tyre rreth zgjedhjeve. Dy kandidatët kryesorë të zgjedhjeve të 8 nëntorit, Hillary Clinton dhe Donald Trump, janë shumë ndryshe nga ç’ka është mësuar publiku amerikan. Hillary Clinton hyri në histori si kandidatja e parë grua për presidente e një partie kryesore dhe me një histori të gjatë nën syrin e publikut. Ndërsa kandidati republikan Donald Trump ka sjellë një frymë të re në fushatë me shprehjet e tij të pa kontrolluara, duke thënë se ai nuk është politikan, nuk i përket grupit tradicional të zyrtarëve të Uashingtonit dhe se është transparent me mendimet e tij. E veçanta tjetër e këtyre zgjedhjeve është se të dy kandidatët, sipas anketave, janë ndër më të papëlqyerit në histori. Po si i shikojnë të huajt, kryesisht të rinjtë, këto zgjedhje? Zëri i Amerikës bisedoi me tre të rinj shqiptarë, që ndjekin studimet për gradën master këtu në Uashington. Ata janë studentë të huaj dhe nuk munden të votojnë, por po i ndjekin zhvillimet me interes, Anyla Beqa është një studente në Universitetin Johns Hopkins. Rreth zonjës Clinton, ajo thotë: Ndërsa rreth kandidatit Trump: Anyla thotë se arsyeja pse kandidatët nuk pëlqehen nga të rinjtë ka të bëjë me faktin se ata nuk janë marrë shumë me problemet që ndikojnë tek të rinjtë: Lina Zdruli, studion marrëdhënie ndërkombëtare për master në Universitetin Georgetown. Ajo pajtohet se kandidatët nuk kanë qenë të suksesshëm të lidhen me të rinjtë: Lina thotë se këtu në Amerikë ajo ka vënë re se rinia është e paangazhuar: Për sa i përket politikës amerikane të tanishme: Arbër Kadriu është student në universitetin “American”. Arbri është edhe pjesë e shoqërisë civile në Kosovë, ku ishte drejtor ekzekutiv i organizatës Iniciativa për Progres, dhe është marrë edhe me nxitjen e angazhimit të votuesve. Ai ka vënë re ndryshime mes votuesve amerikanë, se çfarë vlerësojnë ata në një kandidat, në krahasim me eksperiencën e tij në Kosovë: Kur ishte në Kosovë, Anyla thotë se nuk e kuptonte përse amerikanët mbështesin kandidatin Trump, por kuptoi se: Për Zërin e Amerikës, Joana Allamani, Uashington.